《秋日泛舟走笔呈同游诸公》
宋代·邢居实

秋波潋滟泛横溪，小楫轻舟逐浪移。远浦遥山俱惨淡，浴凫飞浪共差池。

苦嫌斜日侵棋局，安得长竿理钓丝。归去倾家新酿酒，还须来趁菊花时。

作者简介：（1068—1087）郑州阳武人，字惇夫。邢恕子。幼以奇童称。八岁作《明妃引》，知名于世。神宗元丰中，游孙觉、李常之门。所宗师者司马光、吕公著等，所从游者苏轼、黄庭坚、晁补之等。年十六、七岁，擅文章。有《呻吟集》。